**Tatyana Borisovna Yumasheva** (ruscha: *Татьяна Борисовна Юмашева*; 1960-yil 17-yanvarda tugʻilgan) — Rossiyaning sobiq prezidenti Boris Yelsin va Naina Yelsinaning kenja qizi. 2009-yildan beri Yumasheva Avstriya fuqarosi.

Hayoti va ta‘lim
----------------

1983-yilda MDUning hisoblash matematikasi va kibernetika fakultetini tamomlagan.  1994-yilgacha Tatyana Salyut konstruktorlik byurosida, keyinroq Xrunichev nomidagi davlat ilmiy-ishlab chiqarish kosmik markazida ishlagan.

Faoliyati
---------

1996-yilda Yelsin uni oʻzining shaxsiy maslahatchisi qilgan vaqtda, uning saylov kampaniyasi sustlashgan edi. „*The New York Times*" xabar qilganidek, Yelsin yozgan xotira kitobida 1996-yilda „Kommunistik partiyani taqiqlash, parlamentni tarqatib yuborish va prezidentlik saylovlarini keyinga qoldirish"ga qarshi maslahat bergani aytiladi. U, ayniqsa, Yelsin 1996-yil oxirida yurak jarrohligidan tuzalib ketishida katta taʼsir koʻrsatgan. U „Oila" deb nomlanuvchi kichik maslahatchilar guruhining poydevorini qo‘ygan, ammo boshqalar (guruhdagi Aleksandr Voloshin va Valentin Yumashev) Yelsinning qarindoshlari boʻlmagan. Boris Berezovskiy va boshqa oligarxlar ham guruhga kiritilgan.

2000-yilda uning ismi korrupsiya boʻyicha tergov paytida tilga olingan, ammo hech qanday ayblov qoʻyilmagan. Tatyana Yelsinning vorisi Vladimir Putinning shtabida ham ishlagan va 2000-yilgi saylov kampaniyasi paytida Putinning asosiy maslahatchisi bo‘lgan, biroq Putin oʻsha yilning oxirida uni ishdan boʻshatdi.

Tatyana 2003-yilda 1996-yilgi kampaniyadagi AQSh siyosiy maslahatchilarining haqiqiy tajribalariga asoslangan „*Spinning Boris*" satirik komediyasida tasvirlangan.

U va Yumashev otasining esdaliklarining soʻnggi jildini „*Yarim tungi kundaliklar*" ni tayyorlashda tahririyatga yordam koʻrsatdilar.

2022-yil 25-fevralda Yumasheva 2022-yilgi Rossiyaning Ukrainaga bostirib kirishini tanqid qildi.

Shaxsiy hayoti
--------------

Tatyana Yumasheva1987-yilda ishbilarmon Aleksey Dyachenko bilan turmush qurgan. Aleksey 2008-yildan beri Putin hukumati tomonidan tergov qilinayotgan Urals Energy kompaniyasining bosh direktori boʻlgan. 2001-yilda Tatyana 1997-1998-yillarda Rossiya Federatsiyasi Prezidenti maʼmuriyati rahbari boʻlgan jurnalist va siyosatchi Valentin Yumashevga turmushga chiqqan. Tatyana boshqa multimilliarder Roman Abramovichning yaqin doʻsti.

Yumasheva eri Valentin va qizi bilan birga 2009-yildan beri Avstriya fuqarosi.

Manbalar
--------

1. ↑  Kirillov, Vladimir (2002). "Khrunichev Center – Leader of the Russian Space Sector". *Eksport Vooruzheniy* (Centre for Analysis of Strategies and Technologies) (3). Archived from the original on 17 July 2011.. Qaraldi: 15 May 2007. Tatyana Yumasheva]]
2. ↑  „Rescuing Boris". *Time* (15-iyul 1996-yil). Qaraldi: 15-may 2007-yil.
3. ↑  *Tyler, Patrick E.*. „How Yeltsin Nearly Scuttled Democracy in Russia". *The New York Times* (8-oktyabr 2000-yil).
4. ↑  „Russia's Puppet Master". *Time* (23-avgust 1999-yil). Qaraldi: 15-may 2007-yil.
5. ↑  *Quinn-Judge, Paul*. „Survival Of The Fittest". *Time*. Moscow: Time Warner (16-may 1999-yil). Qaraldi: 15-may 2007-yil.
6. ↑  *Quinn-Judge, Paul*. „The Ice-Cold Strategy". *Time*. Time Warner (5-mart 2000-yil). Qaraldi: 15-may 2007-yil.
7. ↑  *Poniewozik, James*. „Television: Moscow on the Hustings". *Time* (15-mart 2004-yil). Qaraldi: 15-may 2007-yil.
8. ↑  *Osnos, Peter*. „Mother Russia's Guiding Hand". *The Washington Post* (25-aprel 2007-yil). Qaraldi: 26-oktyabr 2017-yil.
9. ↑  *Roth, Andrew*. „Prominent Russians join protests against Ukraine war amid 1,800 arrests". *The Guardian*. Moscow: Guardian Media Group (25-fevral 2022-yil). Qaraldi: 1-mart 2022-yil. „And on Friday afternoon, Lisa Peskova, the daughter of Kremlin spokesman Dmitry Peskov, took to Instagram to post a simple message on a black background: #Нетвойне, or "No to war." So did Tatyana Yumasheva, the daughter of Boris Yeltsin.".
10. ↑  „Yumasheva Tatyana Borisovna / rutelegraf.com" (en). *rutelegraf.com*. Qaraldi: 26-iyul 2018-yil.
11. ↑  Yeltsin Hunts for Fountain of Youth, THE MOSCOW TIMES | Article from The Moscow Times (Russia)] | HighBeam Research
12. ↑  „Jelzin-Tochter hat österreichische Staatsbürgerschaft erhalten" (de). *Der Spiegel* (25-aprel 2013-yil). Qaraldi: 6-fevral 2022-yil.